5.

SPECIFICAȚII 5.1. Părțile interioare din față ale habitaclului situate deasupra nivelului tabloului de bord, în fața punctelor H ale locurilor din față și cu excepția portierelor laterale 5.1.1. Zona de referință definită la punctul 2.3 nu trebuie să prezinte nici asperități periculoase, nici muchii ascuțite care pot mări riscul de rănire sau de agravare a rănilor ocupanților. În special componentele menționate la punctele 5.1.2 la 5.1.6. sunt considerate drept satisfăcătoare dacă sunt conforme cu cerințele de la aceste puncte. 5.1.2. Părțile vehiculului situate în zona de referință trebuie să poată disipa energia în conformitate cu anexa III. Nu se iau în considerare părțile care nu aparțin tabloului de bord și care sunt situate la mai puțin de 10 cm de zonele de sticlă; de asemenea, nu se iau în considerare părțile situate în zona de referință și care îndeplinesc simultan următoarele două condiții: — dacă, în cursul încercării efectuate în conformitate cu cerințele din anexa III, pendulul întâlnește părți situate în afara zonei de referință; — dacă părțile care urmează a fi supuse încercării se situează la mai puțin de 10 cm de părțile aflate în afara zonei de referință, această distanță fiind măsurată pe suprafața zonei de referință; cadrul metalic care servește eventual ca suport nu trebuie să aibă muchii proeminente. 5.1.3. Marginea inferioară a tabloului de bord, în cazul în care acesta nu îndeplinește condițiile indicate la punctul 5.1.2, trebuie rotunjită, raza de curbură nefiind mai mică de 19 mm. 5.1.4. Butoanele, manetele etc., din materiale rigide ce formează proeminențe, de la 3,2 mm la 9,5 mm în raport cu tabloul de bord, măsurate după metoda indicată în anexa V, trebuie să aibă cel puțin o secțiune transversală cu o suprafață de 2 cm2, măsurată la 2,5 mm în raport cu punctul cel mai proeminent, trebuie să aibă și marginile rotunjite, cu o rază de curbură de cel puțin 2,5 mm. 5.1.5. Dacă aceste componente depășesc cu mai mult de 9,5 mm suprafața tabloului de bord, ele trebuie proiectate și construite în așa fel încât să poată intra în suprafața tabloului de bord, astfel încât proeminența formată de acestea să nu depășească 9,5 mm sau să se detașeze sub efectul unei forțe orizontale longitudinale orientate în față, de 37,8 daN, exercitate cu ajutorul unui vinci cu extremitățile plane, cu diametrul de maxim 50 mm; în al doilea caz, nu trebuie să existe proeminențe mai mari de 9,5 mm; secțiunea efectuată până la o distanță maximă de 6,5 mm de la punctul cel mai proeminent trebuie să aibă o suprafață de cel puțin 6,50 cm2. 5.1.6. Pentru toate proeminențele care constau într-o componentă dintr-un material ușor cu o duritate mai mică de 50 shore A, aflată pe un suport rigid, cerințele de la punctele 5.1.4 și 5.1.5 nu se aplică decât suportului rigid. 5.2. Părțile interioare aflate în partea din față a habitaclului situate sub nivelul tabloului de bord și în fața punctelor H ale locurilor din față, cu excepția portierelor laterale și pedalelor 5.2.1. Cu excepția pedalelor și a dispozitivelor de fixare a acestora, precum și a componentelor ce nu pot intra în contact cu dispozitivul descris în anexa VI și utilizate conform procedurii descrise în aceeași anexă, componentele menționate la punctul 5.2 trebuie să respecte cerințele de la punctele 5.1.4 la 5.1.6 menționate mai sus. 5.2.2. Comanda frânei de mâna, în cazul în care este plasată pe tabloul de bord sau sub acesta, trebuie poziționată astfel încât, dacă este în poziția de repaus, să nu poate fi lovită de către ocupanții vehiculului în cazul unui șoc frontal. Dacă această condiție nu este îndeplinită, suprafața comenzii trebuie să îndeplinească cerințele prevăzute la punctul 5.3.2.3. 5.2.3. Torpedoul sau alte elemente asemănătoare trebuie proiectate și construite astfel încât în nici un caz suporturile acestora să nu prezinte muchii proeminente și să îndeplinească una din următoarele condiții: 5.2.3.1. partea dinspre interiorul vehiculului trebuie să prezinte o suprafață cu o înălțime de cel puțin 25 mm, ale cărei margini vor fi rotunjite cu o rază de curbură de cel puțin 3,2 mm; de asemenea, această suprafață trebuie să fie acoperită cu un material ce disipează energia, definit în anexa III, și testată în consecință, direcția de impact ce trebuie aplicată fiind cea orizontal longitudinală; 5.2.3.2. torpedoul sau alte elemente similare trebuie să se poată detașa, rupe, deforma semnificativ, distruge ca efect al unei forțe longitudinale orizontale de 37,8 daN, îndreptată înspre partea din față și exercitată cu ajutorul unui cilindru cu ax vertical și cu un diametru de 110 mm, fără a forma elemente periculoase și fără ca pe marginea torpedoului să se formeze muchii periculoase. În orice caz, această forță trebuie să fie îndreptată spre partea cea mai rezistentă a torpedoului sau a altui element asemănător. 5.2.4. Când componentele de mai sus conțin o parte dintr-un material cu duritate mai mică de 50 shore A, plasată pe un suport rigid, cerințele de mai sus, cu excepția celor privind absorbția energiei în sensul anexei III, nu se aplică decât suportului rigid. 5.3. ►M1 Alte dotări interioare ale habitaclului situate în fața planului transversal care trece prin linia de referință a trunchiului manechinului amplasat pe scaunul situat cel mai în spate ◄ 5.3.1. Domeniul de aplicare ►M1 Cerințele punctului 5.3.2 de mai jos se aplică mânerelor, manetelor și butoanelor de comandă și oricăror altor obiecte proeminente care nu au fost prevăzute la punctele 5.1 și 5.2 de mai sus (a se vedea de asemenea punctul 5.3.2.2). ◄ 5.3.2. Cerințe ►M1 În cazul în care elementele prevăzute la punctul 5.3.1 sunt astfel amplasate încât ocupanții vehiculului pot veni în contact cu acestea, ele îndeplinesc cerințele de la punctele 5.3.2.1-5.3.4. În cazul în care acestea pot fi atinse de o sferă cu un diametru de 165 mm și sunt situate deasupra punctului H cel mai de jos (a se vedea anexa IV) al scaunelor din față și înaintea planului transversal al liniei de referință a trunchiului manechinului de pe scaunul cel mai din spate și în afara zonelor definite la punctele 2.3.1 și 2.3.2, aceste cerințe sunt considerate a fi îndeplinite în cazul în care: ◄ 5.3.2.1. Suprafața acestora trebuie să se termine prin muchii rotunjite, razele de curbură nefiind mai mici de 3,2 mm. 5.3.2.2. Manetele și butoanele de comandă trebuie proiectate și realizate astfel încât, sub efectul unei forțe de 37,8 daN, aplicată în direcția orizontală longitudinală înspre înainte, proeminența, în poziția sa cea mai puțin favorabilă, să fie ieșită cu 25 mm în afara suprafeței panoului, sau aceste dispozitive să se detașeze sau plieze; în aceste două cazuri nu trebuie să existe proeminențe periculoase; pentru manetele de comandă ale macaralelor de geam, se admite ca proeminența acestora să depășească cu 35 mm suprafața panoului. 5.3.2.3. Comanda frânei de mână, când este în poziție de repaus, și maneta schimbătorului de viteze, când se află în poziția de mers înainte, trebuie să aibă, oricare ar fi poziția lor, exceptând zonele definite la punctele 2.3.1 și 2.3.2. și zonele inferioare planului care intersectează punctul H al locurilor din față, o suprafață de cel puțin 6,5 cm2, măsurată într-o secțiune normală pe direcția orizontală longitudinală pe o distanță de 6,5 mm a părții celei mai proeminente, razele de curbură trebuind să fie de minim 3,2 mm. 5.3.3. ►M1 Cerințele punctului 5.3.2.3 nu se aplică comenzii frânei de mână montate pe podea; pentru astfel de comenzi, în cazul în care înălțimea oricărei părți în poziție de repaus se află deasupra unui plan orizontal care trece prin punctul H cel mai de jos al scaunelor din față (a se vedea anexa IV), comanda are o secțiune transversală de cel puțin 6,5 cm2, măsurată în plan orizontal, nu mai mare de 6,5 mm de la partea proeminentă cea mai îndepărtată (măsurată pe direcție verticală). Raza de curbură nu trebuie să fie mai mică de 3,2 mm. ◄ 5.3.4. Celelalte elemente ale echipamentului vehiculului ce nu au fost menționate la punctele precedente, cum ar fi glisierele scaunelor, dispozitivele de reglare a șezutului scaunelor sau a spătarelor acestora, dispozitivele de rulare a centurilor de siguranță etc., nu trebuie să respecte nici o specificație dacă sunt poziționate sub planul orizontal care intersectează punctul H al fiecărui scaun ocupat, chiar dacă ocupantul poate intra în contact cu elementele respective. ▼M1 5.3.4.1. Componentele montate în plafon, dar care nu fac parte din structura plafonului, precum mânerele de sprijin, luminile și parasolarele etc., au o rază de curbură de cel puțin 3,2 mm și, în afară de aceasta, lățimea părților proeminente are cel puțin valoarea proeminenței lor în jos sau aceste componente trec încercarea de disipare a energiei în conformitate cu cerințele anexei III. ▼B 5.3.5. Când componentele menționate mai sus conțin părți din materiale cu o duritate mai mică de 50 shore A, plasate pe un suport rigid, cerințele de mai sus nu se aplică decât suportului rigid. 5.4. Plafonul caroseriei 5.4.1. Domeniul de aplicare 5.4.1.1. Cerințele de la punctul 5.4.2 se aplică părții interioare a plafonului caroseriei. 5.4.1.2. Cu toate acestea, cerințele nu se aplică părților din plafonul caroseriei ce nu pot fi atinse de o sferă cu diametrul de 165 mm. 5.4.2. Cerințe 5.4.2.1. ►M1 Acea parte a feței interioare a plafonului care este situată deasupra sau în fața ocupanților nu prezintă asperități periculoase sau muchii ascuțite, orientate spre spate sau în jos. Lățimea părților proeminente nu este mai mică decât valoarea proeminenței lor în jos și muchiile au o rază de curbură de cel puțin 5 mm. În special armăturile sau nervurile rigide, cu excepția ranforsărilor superioare ale suprafețelor vitrate și ale cadrelor ușilor, nu au proeminențe în jos mai mari de 19 mm. ◄ 5.4.2.2. ►M1 În cazul în care armăturile sau nervurile nu îndeplinesc cerințele punctului 5.4.2.1, acestea trebuie să treacă încercarea de disipare a energiei în conformitate cu cerințele anexei III. ◄ ▼M1 5.4.2.3. Sârmele metalice care întind căptușeala plafonului și ramele parasolarelor trebuie să aibă un diametru maxim de 5 mm sau să fie capabile să absoarbă energia, după cum se prevede în anexa III. Elementele de fixare mobile ale ramelor parasolarelor îndeplinesc cerințele punctului 5.3.4.1. ▼B 5.5. ►M1 Vehicule cu plafon culisant ◄ 5.5.1. Cerințe 5.5.1.1. ►M1 Următoarele cerințe și cele de la punctul 5.4 de mai sus se aplică vehiculelor cu plafon culisant atunci când plafonul este în poziția închis. ◄ 5.5.1.2. De asemenea, dispozitivele de deschidere și de manevrare trebuie: 5.5.1.2.1. să fie proiectate și construite astfel încât să se evite, pe cât posibil, o funcționare involuntară sau neprevăzută; 5.5.1.2.2. ►M1 Suprafețele acestora se termină cu margini rotunjite, razele de curbură fiind de cel puțin 5 mm. ◄ 5.5.1.2.3. să fie situate, când sunt în poziția de repaus, în zone ce nu pot fi atinse de o sferă cu un diametru de 165 mm. Dacă această condiție nu poate fi îndeplinită, dispozitivele de deschidere și de manevrare aflate în poziția de repaus trebuie fie să rămână încastrate, fie să fie proiectate și construite astfel încât, sub efectul unei forțe de 37,8 daN aplicate în direcția de impact definită în anexa III prin tangenta la traiectoria capului fals, proeminența, în sensul anexei V, în raport cu suprafața pe care sunt fixate dispozitivele, să fie de 25 mm cel mult, sau aceste dispozitive trebuie să fie detașabile; în acest ultim caz nu trebuie să rămână proeminențe periculoase. ▼M2 5.5.2. Trape de aerisire acționate electric 5.5.2.1. În plus, trapele de aerisire acționate electric și elementele de comandă ale acestora îndeplinesc cerințele punctului 5.8 de mai jos. ▼B 5.6. ►M1 Vehicule decapotabile ◄ 5.6.1. ►M1 În cazul vehiculelor decapotabile, numai părțile inferioare ale elementelor superioare ale arcurilor de siguranță și partea superioară a cadrului parbrizului, în toate pozițiile de utilizare normală, îndeplinesc cerințele de la punctul 5.4. Sistemul de armături sau legături rabatabile utilizate la susținerea unui plafon care nu este rigid nu prezintă, în cazul în care acestea sunt situate deasupra sau în fața pasagerilor, asperități periculoase sau muchii ascuțite, orientate spre spate sau în jos. ◄ ▼M1 ————— ▼B 5.7. ►M1 Părțile din spate ale scaunelor fixate de vehicul ◄ 5.7.1. Cerințe 5.7.1.1. Suprafața părții din spate a scaunelor nu trebuie să aibă nici asperități periculoase, nici muchii ascuțite ce ar putea crește riscul de rănire sau de posibilă agravare a rănilor ocupanților. 5.7.1.2. Sub rezerva condițiilor prevăzute la punctele 5.7.1.2.1, 5.7.1.2.2 și 5.7.1.2.3, partea spătarului scaunului din față ce se găsește în zona de impact a capului, definită în anexa II, trebuie să poată disipa energia, în conformitate cu anexa III. Pentru determinarea zonei de impact a capului, scaunele din față, dacă sunt reglabile, trebuie să fie în poziția de condus cea mai retrasă, iar spătarele reglabile ale scaunelor trebuie reglate la înclinarea cea mai apropiată de 25°, dacă nu există indicații contrare din partea constructorului. 5.7.1.2.1. Pentru scaunele din față separate, zona de impact a capului pasagerilor din spate se întinde pe o distanță de 10 cm, măsurată de o parte și de alta a axului scaunului, pe partea superioară spate a spătarului. 5.7.1.2.1. a ( 5 ) Pentru scaunele prevăzute cu tetieră, fiecare încercare trebuie efectuată cu tetiera în poziția cea mai joasă și într-un punct situat pe linia verticală ce trece prin centrul tetierei. 5.7.1.2.1. b (5) Pentru un scaun proiectat pentru mai multe tipuri de caroserii, zona de impact va fi stabilită într-un vehicul în care poziția cea mai retrasă pentru condus este cea mai puțin favorabilă dintre toate tipurile avute în vedere; zona de impact stabilită astfel va fi considerată satisfăcătoare pentru toate celelalte tipuri. 5.7.1.2.2. Pentru banchetele din față, zona de impact conține punctele situate între planurile verticale longitudinale situate la o distanță de 10 cm lateral de axul fiecărui loc exterior prevăzut. Axul fiecărui loc exterior al unei banchete este specificat de către constructor. 5.7.1.2.3. ►M1 În zona de impact a capului din afara limitelor prevăzute la punctele 5.7.1.2.1-5.7.1.2.2 inclusiv, structura cadru a scaunului se capitonează pentru a împiedica contactul direct al capului cu aceasta; și, în aceste zone, cadrul are o rază de curbură de cel puțin 5 mm. Ca alternativă, aceste părți pot îndeplini cerințele de disipare a energiei specificate în anexa III. ◄ 5.7.2. ►M1 Aceste cerințe nu se aplică scaunelor care se află cel mai în spate, scaunelor orientate spre lateral sau spre spate, scaunelor aflate spate-în-spate sau scaunelor rabatabile (strapontinelor). În cazul în care zonele de impact ale scaunelor, tetierelor și suporturile acestora conțin părți acoperite cu materiale cu o duritate mai mică de 50 Shore A, cerințele de mai sus, cu excepția celor care se referă la disiparea energiei descrise în anexa III, se aplică numai părților rigide. ◄ ▼M2 5.8. Ferestre, trape de aerisire și sisteme de pereți despărțitori acționate electric 5.8.1. Cerințele de mai jos se aplică ferestrelor/trapelor de aerisire/sistemelor de pereți despărțitori acționate electric pentru a reduce la minimum posibilitatea producerii unor răniri, cauzate de utilizarea accidentală sau necorespunzătoare. 5.8.2. Cerințe privind exploatarea în condiții normale Excepție făcând dispozițiile punctului 5.8.3, ferestrele/trapele de aerisire/sistemele de pereți despărțitori acționate electric pot fi închise cu respectarea uneia sau mai multora dintre următoarele condiții: 5.8.2.1. atunci când cheia de contact este introdusă în contact în orice poziție de utilizare; 5.8.2.2. prin forță musculară neasistată de acționarea electrică de la sursa de alimentare cu energie electrică a vehiculului; 5.8.2.3. la activarea continuă a unui sistem de blocare din exteriorul vehiculului; 5.8.2.4. în cursul intervalului de timp între momentul în care aprinderea a fost comutată de la poziția «pornire» la poziția «oprire» și/sau cheia a fost scoasă din contact și momentul în care nici una din cele două uși din față nu a fost deschisă suficient de mult pentru a permite ieșirea ocupanților; 5.8.2.5. atunci când mișcarea de închidere a unei ferestre, trape de aerisire sau sistem de pereți despărțitori acționate electric începe la o deschidere care nu depășește 4 mm; 5.8.2.6. atunci când fereastra acționată electric a ușii unui vehicul care nu are cadru superior al ușii se închide automat ori de câte ori ușa respectivă este închisă. În acest caz, deschiderea maximă, astfel cum a fost definită la punctul 2.13, înainte de închiderea ferestrei, nu depășește 12 mm. 5.8.2.7. Se permite închiderea de la distanță prin activarea continuă a unui dispozitiv de acționare de la distanță, sub rezerva că una din condițiile următoare este îndeplinită: 5.8.2.7.1. dispozitivul de acționare de la distanță nu poate să închidă fereastra/trapa de aerisire/sistemul de pereți despărțitori acționate electric de la o distanță mai mare de 11 metri față de vehicul; 5.8.2.7.2. dispozitivul de acționare de la distanță nu poate să închidă fereastra/trapa de aerisire/sistemul de pereți despărțitori acționate electric: — dacă dispozitivul de acționare de la distanță și vehiculul sunt separate de o suprafață opacă — și — dacă distanța între dispozitivul de acționare de la distanță și vehicul este mai mare de 6 metri. 5.8.2.8. Se permite închiderea printr-o singură atingere de buton doar pentru fereastra acționată electric de la ușa șoferului și pentru trapa de aerisire și doar pe perioada în care cheia de contact este în poziția de funcționare a motorului. 5.8.3. Cerințe privind inversarea automată a cursei 5.8.3.1. Nici una din cerințele punctului 5.8.2 nu se aplică dacă fereastra/trapa de aerisire/sistemul de pereți despărțitori acționate electric sunt dotate cu un dispozitiv de inversare automată a cursei. 5.8.3.1.1. Acest dispozitiv asigură inversarea cursei pentru fereastră/trapa de aerisire/sistemul de pereți despărțitori înainte ca o forță de strângere mai mare de 100 N să se exercite în cadrul unei deschideri de 200 mm până la 4 mm deasupra marginii superioare a ferestrei/sistemului de pereți despărțitori acționate electric sau în fața marginii anterioare a unei trape culisante și la muchia de ieșire a unei trape basculante. 5.8.3.1.2. După o astfel de mișcare în cursă inversă, fereastra sau trapa de aerisire sau sistemul de pereți despărțitori se deschide într-una din următoarele poziții: 5.8.3.1.2.1. o poziție care să permită introducerea unei vergele cilindrice de încercare, cu diametrul de 200 mm, prin deschizătura respectivă, la același (același) punct(e) de contact utilizat(e) pentru a determina comportamentul în cursă inversă de la punctul 5.8.3.11; 5.8.3.1.2.2. o poziție care reprezintă cel puțin poziția inițială înainte de inițierea închiderii; 5.8.3.1.2.3. o poziție deschisă cu cel puțin 50 mm mai mult decât poziția din momentul în care a fost inițiată mișcarea în cursă inversă; 5.8.3.1.2.4. în cazul unei mișcări de basculare a unei trape de aerisire, deschiderea unghiulară maximă. 5.8.3.1.3. Pentru a verifica ferestrele/trapele de aerisire/sistemele de pereți despărțitori acționate electric cu dispozitive pentru inversarea cursei, un instrument de măsurare/o vergea pentru încercare se introduce prin deschiderea din interiorul respectivului vehicul sau, în cazul unui sistem cu pereți despărțitori, din partea din spate a compartimentului pentru pasageri într-un asemenea mod încât suprafața cilindrică a vergelei să intre în contact cu orice parte a structurii vehiculului care formează marginea ferestrei/deschiderea trapei de aerisire/peretelui despărțitor. Raportul de deflexie a forței instrumentului de măsurare nu depășește 10 N/mm. Pozițiile vergelelor de încercare (în mod normal așezate perpendicular pe fereastră/trapa de aerisire/peretele despărțitor) sunt ilustrate în apendicele 3, figura 1. 5.8.4. Amplasarea și utilizarea comutatorului 5.8.4.1. Comutatoarele ferestrelor/trapelor de aerisire/pereților despărțitori acționate electric sunt amplasate sau acționate într-un asemenea mod încât să reducă la minimum riscul închiderii accidentale. Comutatoarele necesită o acționare continuă pentru închidere, excepție făcând cazurile descrise la punctele 5.8.2.6, 5.8.2.8 sau 5.8.3. 5.8.4.2. Toate comutatoarele pentru fereastra din spate, trapa de aerisire și peretele despărțitor care sunt concepute pentru a fi utilizate de ocupanții care se află în spatele vehiculului pot fi comutate în poziția «pornit» printr-un comutator comandat de conducătorul vehiculului, amplasat în fața unui plan transversal vertical care trece prin punctele R ale scaunelor din față. Comutatorul comandat de conducătorul vehiculului nu este necesar dacă fereastra din spate, trapa de aerisire sau peretele despărțitor sunt echipate cu un dispozitiv pentru inversarea automată a cursei. Dacă, totuși, comutatorul comandat de conducătorul vehiculului este prezent, el nu are prioritate asupra dispozitivului pentru inversarea automată a cursei. Comutatorul comandat de conducătorul vehiculului este amplasat în așa fel încât să reducă la minimum orice posibilitate de manipulare accidentală. Acesta va fi identificat printr-un simbol ilustrat în apendicele 4. 5.8.5. Dispozitive de protecție Toate dispozitivele de protecție care sunt utilizate pentru a împiedica deteriorarea sursei de alimentare în cazul unei supraîncărcări sau blocări pot fi reglate din nou automat în timpul activării comutatorului care comandă fereastra/trapa de aerisire/peretele despărțitor. 5.8.6. Instrucțiuni prezentate în manual 5.8.6.1. Manualul deținătorului vehiculului conține instrucțiuni clare referitoare la fereastra/trapa de aerisire/peretele despărțitor acționate electric, incluzând: 5.8.6.1.1. explicarea consecințelor posibile (blocarea pasagerilor în interior), 5.8.6.1.2. utilizarea comutatorului comandat de conducătorul vehiculului, 5.8.6.1.3. un mesaj «AVERTIZARE» indicând pericolele, în special cele pentru copii în cazul utilizării necorespunzătoare/activării ferestrelor/trapelor de aerisire/sistemelor de pereți despărțitori acționate electric. Această avertizare ar trebui să indice responsabilitățile conducătorului vehiculului, incluzând instrucțiunile pentru alți ocupanți, precum și recomandarea de a părăsi vehiculul doar dacă cheia de contact este scoasă din contact, 5.8.6.1.4. un mesaj «AVERTIZARE» indicând faptul că ar trebui să se acorde o atenție specială atunci când se utilizează sisteme de închidere de la distanță (a se vedea punctul 5.8.2.7), ca de exemplu acționarea acestor sisteme să se facă doar atunci când cel care le utilizează are o perspectivă clară asupra vehiculului, pentru a fi sigur că nimeni nu poate fi blocat de ferestrele/trapa de aerisire/sistemele de pereți despărțitori acționate electric. ▼M1 ►M2 5.9. ◄ Alte dotări nespecificate. ▼B ►M2 5.9.1. ◄ Cerințele de la punctul 5 se aplică echipamentelor ce nu au fost menționate la punctele precedente și care, după zona lor de amplasare, pot fi lovite de către ocupanți, conform diferitelor proceduri prevăzute la punctele 5.1 la 5.7. Dacă elementele acestor echipamente care pot fi atinse sunt făcute dintr-un material cu o duritate mai mică de 50 shore A, situat pe un suport(uri) rigid(e), cerințele respective nu se aplică decât suportului (suporturilor) rigid(e).